钦定古今图书集成/明伦汇编/人事典/第063卷 > 法言 > 《问明篇》
## 钦定古今图书集成/明伦汇编/人事典/第063卷 > 法言 > 《问明篇》

或问命。曰：“命者，天之命也，非人为也。人为不为命。”“请
问人为？”曰：“可以存亡，可以死生，非命也，命不可避也。”
或曰：“颜氏之子，冉氏之孙。”曰：“以其无避也，若立岩墙
之下，动而征病，行而招死，命乎？命乎？吉人凶其吉，凶
人吉其凶。辰乎？辰曷！来之迟，去之速也，君子竞诸！”